Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Peaminister Netanyahu pani ette
jätkata palestiinlastega maa-rahu-eest kõnelusi,
keskendudes algul Läänekalda aladele,
kus Iisrael võiks asunduste ehitamist jätkata.
Palestiinlased tulistasid Gazast raketi, mis plahvatas Ashdodi lähedal.
Saksamaa suursaadik USAs:
Iraani sanktsioonide leevendamine seoses võimaliku tuumaleppega
ei toimu enne aasta lõppu.
Peaminister Netanyahu vanemabi sõnul tegi Netanyahu ettepaneku
jätkata palestiinlastega maa-rahu-eest kõnelusi,
keskendudes algul Läänekalda aladele,
kus Iisrael võiks asunduste ehitamist jätkata.
Asundusblokid jäävad Iisraeli riigi osaks
mis tahes tulevases leppes, kui see sünnib.
Vastates küsimusele Netanyahu seisukoha suhtes,
ütles PO presidendi Abbasi esindaja, et asundustegevus peab lõppema
maadel, mida palestiinlased oma riigile tahavad,
ja kõiki Iisraeli-Palestiina konflikti põhiküsimusi tuleb arutada ühiselt.
Minu meelest on Netanyahu avaldus
kõneluste osas Palestiina maadel ehitatud asundusblokkide suhtes
täiesti vastuvõetamatu. Näeme kõiki asundusi,
mis on ehitatud 1967. a okupeeritud Palestiina riigi maadel,
sh pealinnas Jeruusalemmas, ebaseaduslikena.
Julgeolekunõukogu ja ÜRO Peaassamblee otsusel
on asundused illegaalsed ja peavad Palestiina maadelt kaduma.
Rahukõnelused katkesid mullu aprillis, kui president Abbas vihastas Iisraeli
ühtsuslepingu sõlmimisega terrorirühmitusega Hamas,
mis kontrollib Gaza sektorit ja kutsub juudiriiki hävitama.
Teiseks põhjuseks oli Iisraeli asundustegevus maadel,
mida palestiinlased mis tahes rahuleppes oma riigile nõuavad.
Eelmisel nädalal ütles Netanyahu Jeruusalemmas
EL välispoliitikajuhile Mogherinile,
et suurte juudi asundusblokkide Iisraeli võimu alla jäämine
Läänekaldal ja Ida-Jeruusalemmas on selge,
samas kui teised alad läheksid Palestiina kontrolli alla.
Palestiinlased tulistasid eile Gazast raketi,
mis plahvatas Ashdodi lähedal.
Purustustest ja vigastustest ei teatatud.
Vastuseks pommitasid Iisraeli Kaitsejõud
Lõuna-Gazas terroriinfrastruktuure.
Kohaliku maakonnavalitsuse esindaja sõnul tuli plahvatus üllatusena,
kuna õhuhäiresireenid elanikke ei hoiatanud.
Kella 9 paiku kõlas plahvatus.
Õhuhäiret ei kõlanud,
kuid mõistsime,
et Gazast tulistati meie suunas ilmselt mürsk või rakett.
Hetkel elanikele erilisi juhtnööre pole,
jätkame nagu tavaliselt, koolid on avatud.
Käskisime turvakaalutlustel avada kõik varjendid.
Keegi Gazast plahvatuse eest koheselt vastutust ei võtnud,
kuid Hamasi teatel vahistati mõned kahtlusalused.
Julgeolekuanalüütikute sõnul võis mõni Palestiina rivaalrühmitus
tulistada raketi ilma Gazat valitseva Hamasi loata.
Gaza rühmitused on vihased, et kuid pärast sõja lõppu juudiriigiga,
mil palestiinlased tulistasid Iisraeli suunas
tuhandeid rakette ja mürske
ning Iisraeli mürsu- ja raketituli materdas Palestiina sektorit,
pole midagi edasi liikunud sektori viletsuse parandamiseks
ja sõjas purunenud hoonete taastamiseks lubatud rahastuse osas.
Gaza palestiinlaste rühmituste väited on vastuolus faktiga,
et pärast rahvusvahelise kogukonna lubadust
anda Gazale ülesehituseks 3,5 miljardit dollarit,
on Gazasse jõudnud 945 mln USD,
kuid seni pole taastatud ühtki 12 400st sõjas hävinenud korterist,
nagu teatas ÜRO Peavarjuorganisatsioon.
Julgeolekuanalüütikute teatel
on Hamas hakanud Iisraeli piiril rünnakutunneleid taastama
ning püüab hankida relvi oma varude taastamiseks.
Samal ajal muutub Gaza olukord üha viletsamaks,
kuna Iisraeli osaline blokaad jätkub
ja Egiptus hoiab Rafah piiripunkti peamiselt suletuna.
Hamas kehtestas solidaarsusmaksu
ja POga mitte seotud töötajate palku
ei maksta täisulatuses.
Uue raporti järgi süüdistas Amnesty International Hamasi
sõjakuritegudes Gaza tsiviilelanike vastu
mulluses konfliktis Iisraeliga.
Raporti järgi röövis, piinas ja mõrvas Hamasi julgeolek
Iisraeliga koostöös kahtlustatavaid isikuid.
Juhid andsid neile vabad käed šokeerivateks vägivallategudeks,
et maksta kätte vastupanijaile ja gazalastes hirmu tekitada.
Raporti järgi vastasid mõned teod sõjakuritegude määratlusele.
Aprillis ühinesid palestiinlased Rahvusvahelise Kriminaalkohtuga.
Nad saavad esitada sõjakuriteosüüdistusi Iisraeli vastu,
kuid sel juhul saaks süüdistada neidki.
Iraani tuumakõneluste juurde -
Saksamaa USA suursaadiku sõnul ei leevendata Iraani sanktsioone
seoses võimaliku tuumaleppega enne aasta lõppu.
Kui Iraan järgib reegleid,
leevendatakse ÜRO, EL ja USA sanktsioone astmeliselt
See on tähtis.
See toimub astmeliselt majanduse, kaubanduse ja finantsvaldkonnas.
Iraan vajab lepingu jõustamiseks aega.
Parimal juhul hakatakse sanktsioone leevendama aasta lõpus.
Lisaks tagab leping, et sanktsioonid taaskehtestatakse,
kui Iraan lepingut rikub. See mehhanism jõustub koheselt.
Ka Prantsusmaa USA saadik ütles,
et kõnelused Iraaniga võivad lõppeda ebamääraselt,
isegi kui juuniks-juuliks kokkuleppele jõutakse.
Tehnilised üksikasjad viimistletakse alles siis,
kui üldine leping on sõlmitud.
Juuni lõpus näeme ilmselt mingit melodraamat.
Ministrid ei maga, uksed pauguvad a la "Lähen Teherani" jne,
kui püütakse parima lepinguni jõuda.
Isegi kui saadakse parim leping, tuleb see muuta tehnilisteks lisadeks.
Kõnelused võivad lõppeda ebamääraselt.
30. juuni tähtaeg läheneb.
P5+1 maad (USA, Venemaa, Hiina, Prantsusmaa, Inglismaa ja Saksamaa)
püüavad jõuda lepinguni,
mis kärbiks Iraani tuumaprogrami ja kaotaks Iraanilt sanktsioonid.
Iraan väidab oma tuumaprogrammi üksnes rahumeelseks
ja eitab Lääne süüdistusi tuumarelva taotlemise kohta.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressile israelnews@tv7.fi
Aktuaalset infot leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri